สมาคมอสังหาริมทรัพย์โคราชจัดงาน REKT EXPO มหกรรมบ้านและคอนโด ครั้งที่ 19 ประจำปี 2560
ที่ห้างสรรพสินค้าเซ็นทรัลพลาซ่าจังหวัดนครราชสีมา นายวิเชียร จันทรโณทัย ผู้ว่าราชการจังหวัดนครราชสีมา เปิดงานมหกรรม REKT EXPO มหกรรมบ้านและคอนโด ครั้งที่ 19 ประจำปี 2560 ซึ่งกำหนดจัดงานถึงวันที่ 26 พฤศจิกายน 2560 ณ ลานโปรโมชั่น ศูนย์การค้าเซ็นทรัลพลาซ่า นครราชสีมา โดยในการจัดงานครั้งนี้เพื่อประชาสัมพันธ์และส่งเสริมการขายให้กับสมาชิกภายในสมาคมอสังหาริมทรัพย์จังหวัดนครราชสีมา ส่งเสริมและพัฒนาศักยภาพของสมาชิกภายในสมาคมอสังหาริมทรัพย์จังหวัดนครราชสีมา และให้ข้อมูลที่เกี่ยวข้องกับอสังหาริมทรัพย์จังหวัดนครราชสีมาแก่ผู้บริโภคและผู้เยี่ยมชมงาน 

ทั้งนี้ภายในงานได้นำโครงการอสังหาฯ ทุกประเภท จากโครงการบ้านจัดสรรที่ดีที่สุดกว่า 30 โครงการ มาจัดแสดงฯ เพื่อเปิดโอกาสให้ผู้ที่ต้องการเลือกซื้อ ได้พบปะและแลกเปลี่ยนข้อมูลกับโครงการต่างๆ ที่มาพร้อมกับข้อเสนอและเงื่อนไขสุดพิเศษที่เต็มไปด้วยความคุ้มค่า ครบครัน พร้อมให้คำปรึกษาและบริการด้านสินเชื่อเกี่ยวกับการซื้อบ้านจากสถาบันการเงินและผู้ให้บริการด้านสินเชื่อชั้นนำ ตลอดระยะเวลา 10 วันเต็ม